CELEX: 62018CA0486
Language: lv
Date: 2019-05-08 00:00:00
Title: Lieta C-486/18: Tiesas (pirmā palāta) 2019. gada 8. maija spriedums (Cour de cassation (Francija) lūgums sniegt prejudiciālu nolēmumu) — RE/Praxair MRC SAS (Lūgums sniegt prejudiciālu nolēmumu — Sociālā politika — Direktīva 96/34/EK — Pamatnolīgums par bērna kopšanas atvaļinājumu — 2. noteikuma 6. punkts — Uz nenoteiktu laiku un pilnu darba laiku nodarbināts darbinieks, kas atrodas bērna kopšanas atvaļinājumā uz nepilna darba laika pamata — Atlaišana — Atlaišanas pabalsts un pārkvalifikācijas atvaļinājuma pabalsts — Aprēķināšanas metodes — LESD 157. pants — Darba ņēmēju sieviešu un vīriešu vienlīdzīga darba samaksa — Bērna kopšanas atvaļinājums uz nepilna darba laika pamata, ko galvenokārt izmanto darba ņēmējas sievietes — Netieša diskriminācija — Objektīvi attaisnoti un ar diskrimināciju dzimuma dēļ nekādi nesaistīti faktori — Neesamība)

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/18
            
         
      Tiesas (pirmā palāta) 2019. gada 8. maija spriedums (Cour de cassation (Francija) lūgums sniegt prejudiciālu nolēmumu) — RE/Praxair MRC SAS
      (Lieta C-486/18) (1)
      
      (Lūgums sniegt prejudiciālu nolēmumu - Sociālā politika - Direktīva 96/34/EK - Pamatnolīgums par bērna kopšanas atvaļinājumu - 2. noteikuma 6. punkts - Uz nenoteiktu laiku un pilnu darba laiku nodarbināts darbinieks, kas atrodas bērna kopšanas atvaļinājumā uz nepilna darba laika pamata - Atlaišana - Atlaišanas pabalsts un pārkvalifikācijas atvaļinājuma pabalsts - Aprēķināšanas metodes - LESD 157. pants - Darba ņēmēju sieviešu un vīriešu vienlīdzīga darba samaksa - Bērna kopšanas atvaļinājums uz nepilna darba laika pamata, ko galvenokārt izmanto darba ņēmējas sievietes - Netieša diskriminācija - Objektīvi attaisnoti un ar diskrimināciju dzimuma dēļ nekādi nesaistīti faktori - Neesamība)
      (2019/C 230/21)
      Tiesvedības valoda — franču
      
         Iesniedzējtiesa
      
      
         Cour de cassation
      
      
         Pamatlietas puses
      
      
         Prasītāja: RE
      
         Atbildētājs: Praxair MRC SAS
      
         Rezolutīvā daļa
      
      
                  1)
               
               
                  Padomes 1996. gada 3. jūnija Direktīvas 96/34/EK par UNICE, CEEP un EAK noslēgto Pamatnolīgumu par bērna kopšanas atvaļinājumu, kas grozīta ar Padomes 1997. gada 15. decembra Direktīvu 97/75/EK, pielikumā iekļautā 1995. gada 14. decembrī noslēgtā pamatnolīguma 2. noteikuma 6. punkts ir jāinterpretē tādējādi, ka tas nepieļauj, ka, izbeidzot darba līgumu ar darba ņēmēju, kas ir pieņemts darbā uz nenoteiktu laiku un pilnu darba laiku, kad viņš izmanto bērna kopšanas atvaļinājumu uz nepilna darba laika pamata, šim darba ņēmējam izmaksājamais atlaišanas pabalsts un pārkvalifikācijas atvaļinājuma pabalsts vismaz daļēji tiek noteikts, balstoties uz samazinātu darba samaksu, ko viņš saņem brīdī, kad ir notikusi atlaišana no darba.
               
            
                  2)
               
               
                  LESD 157. pants ir jāinterpretē tādējādi, ka tam pretrunā ir tāds tiesiskais regulējums kā pamatlietā aplūkotais, kurā ir paredzēts, ka, izbeidzot darba līgumu ar darba ņēmēju — kas ir pieņemts darbā uz nenoteiktu laiku un pilnu darba laiku, kad viņš izmanto bērna kopšanas atvaļinājumu uz nepilna darba laika pamata, šim darba ņēmējam izmaksājamais atlaišanas pabalsts un pārkvalifikācijas atvaļinājuma pabalsts vismaz daļēji tiek noteikts, balstoties uz samazinātu darba samaksu, ko viņš saņem brīdī, kad ir notikusi atlaišana no darba —, situācijā, kad daudz vairāk sieviešu nekā vīriešu izvēlas izmantot bērna kopšanas atvaļinājumu uz nepilna darba laika pamata un kad no tā izrietošā atšķirīgā attieksme nevar tikt attaisnota ar objektīviem elementiem, kas nav saistīti ar jebkāda veida diskrimināciju dzimuma dēļ.
               
            
         (1)  OV C 352, 1.10.2018.